Document ID: 31987L0137

Deveta direktiva Komisije
z dne 2. februarja 1987
o prilagoditvi prilog II, III, IV, V in VI Direktive Sveta 76/768/EGS o približevanju zakonodaje držav članic v zvezi s kozmetičnimi izdelki tehničnemu napredku
(87/137/EGS)
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske gospodarske skupnosti,
ob upoštevanju Direktive Sveta 76/768/EGS z dne 27. julija 1976 o približevanju zakonodaje držav članic v zvezi s kozmetičnimi izdelki [1], kakor je bila nazadnje spremenjena z Direktivo 86/199/EGS [2], in zlasti člena 8(2) Direktive,
ker se na podlagi razpoložljivih informacij lahko dokončno dovolijo nekatera začasno dovoljena barvila, snovi ali konzervanse, medtem ko je treba druge dokončno prepovedati ali jim dovoljenje podaljšati za določeno nadaljnje obdobje;
ker je treba zaradi varovanja javnega zdravja prepovedati uporabo minoksidila, njegovih soli in derivatov v kozmetičnih izdelkih;
ker je do sprejetja določb Skupnosti o davkih treba določiti končni datum, po katerem se metanol ne sme več uporabljati kot denaturant za etanol in izopropilni alkohol;
ker so ukrepi, predvideni s to direktivo, v skladu z mnenjem Odbora za prilagajanje tehničnemu napredku direktiv za odpravo tehničnih ovir pri trgovanju s kozmetičnimi izdelki,
SPREJELA NASLEDNJO DIREKTIVO:
Člen 1
Direktiva 76/768/EGS se spremeni, kakor sledi:
1. Prilogi II se doda naslednje:
"370. N-(Triklormetiltio)-4-cikloheksen-1,2-dikarboksimid (kaptan)
371. 2,2'-dihidroksi-3,3',5,5',6,6'-heksaklorodifenilmetan (heksaklorofen)
372. 6-(piperidinil)-2,4-pirimidindiamin-3-oksid (minoksidil) ter njegove soli in derivati".
2. Del 1 Priloge III se spremeni, kakor sledi:
"a | b | c | d | e | f |
11 | diklorofen | | 0,5 % | | vsebuje diklorofen |
52 | metanol | denaturant za etanol in izopropilni alkohol | 5 % izračunanih kot % etanola in izopropilnega alkohola" | | |
3. Številke barvnih indeksov 77288 in 77289 se vstavijo v del 2 Priloge III z:
- barvo: zeleno,
- področjem uporabe: 1,
- drugimi omejitvami in zahtevami: brez kromatnega iona.
4. V delu 1 Priloge IV:
- se snov št. 1, metanol, izbriše,
- se besede v stolpcu e izbrišejo in se datum v stolpcu g nadomesti z 31. 12. 1987 za snov št. 4, 2,2'-ditiobis,
- se datum v stolpcu g nadomesti z 31. 12. 1987 za snov št. 5,1-fenoksipropan-2-ol.
5. V delu 2 Priloge IV se izbrišejo številke barvnih indeksov 77288 in 77289;
6. V delu 2 Priloge V se izbriše heksaklorofen;
7. V delu 2 Priloge VI:
- se izbriše snov št. 6, heksaklorofen,
- se doda naslednje:
"a | b | c | d | e |
40 | 2-benzil-4-klorofenol (klorofen) | 0,2 %" | | |
8. V delu 2 Priloge VI:
- se izbrišejo snovi št. 9, 12 in 13,
- se datum v stolpcu f nadomesti z 31. 12. 1987 za snov št. 14, 1-fenoksipropan-2-ol,
- se datum v stolpcu f nadomesti z 31. 12. 1988 za snov št. 15, benzetonijevklorid (INN) (+),
- se datum v stolpcu f nadomesti z 31. 12. 1987 za snov št. 16, benzalkonijev klorid (INN), bromid in saharinat (+).
Člen 2
1. Brez poseganja v datume dovoljenja, navedene v členu 1(4) in (8), države članice sprejmejo potrebne ukrepe, da od 1. januarja 1989 niti proizvajalci niti uvozniki s sedežem v Skupnosti ne bodo dajali na trg izdelkov, ki ne ustrezajo zahtevam te direktive.
2. Države članice sprejmejo potrebne ukrepe, da se izdelki, navedeni v odstavku 1, ne bodo smeli več prodajati ali drugače dajati končnemu potrošniku po 31. decembru 1990.
Člen 3
1. Države članice sprejmejo zakone in druge predpise, potrebne za uskladitev s to direktivo, najpozneje do 31. decembra 1987. O tem takoj obvestijo Komisijo.
2. Države članice sporočijo Komisiji besedila določb nacionalne zakonodaje, sprejete na področju, ki ga ureja ta direktiva.
Člen 4
Ta direktiva je naslovljena na države članice.
V Bruslju, 2. februarja 1987

Labels: 0
1
15